วัดสระเกศฯ ตั้ง กก.ลุยพัฒนาหลักสูตรพระวิทยากร
ภาพจาก : facebook วัดสระเกศราชวรมหาวิหาร ,),พระราชกิจจาภรณ์ (เทอด ญาณวชิโร) ผู้ช่วยเจ้าอาวาสวัดสระเกศ ราชวรมหาวิหาร ในฐานะเลขานุการสำนักงานส่งเสริมคุณธรรม จริยธรรม และความมั่นคง แห่งสถาบันชาติ พระศาสนา พระมหากษัตริย์ กล่าวว่า พระพรหมสิทธิ (ธงชัย สุขญาโณ) เจ้าอาวาสวัดสระเกศฯ กรรมการมหาเถรสมาคม ในฐานะประธานคณะกรรมการโครงการส่งเสริมคุณธรรม จริยธรรม และความมั่นคงฯ ได้ลงนามในคำสั่งสำนักงานส่งเสริมคุณธรรม จริยธรรม และความมั่นคงฯ เรื่อง แต่งตั้งคณะกรรมการพัฒนาหลักสูตร โดยมีตนเป็นประธานคณะกรรมการ ทั้งนี้การตั้งคณะกรรมการดังกล่าว เพื่อให้การดำเนินการพัฒนาหลักสูตรการจัดฝึกอบรม ตามโครงการส่งเสริมคุณธรรม จริยธรรม และความมั่นคงฯ เป็นไปอย่างมีประสิทธิภาพ ตามมติมหาเถรสมาคมที่ 412/2556 เรื่อง เห็นชอบให้สำนักงานส่งเสริมคุณธรรม จริยธรรม และความมั่นคงฯ วัดสระเกศฯ เป็นหน่วยงานของคณะสงฆ์ในการสนับสนุนการดำเนินภารกิจด้านการเผยแผ่พระพุทธศาสนาเชิงรุก,พระราชกิจจาภรณ์ กล่าวต่อไปว่า คณะกรรมการชุดนี้จะมีหน้าที่มอบนโยบาย แนวทางในการพัฒนาหลักสูตร ไปยังคณะกรรมการดำเนินการพัฒนาหลักสูตร 3 ชุด คือ หลักสูตรพระวิทยากรกระบวนธรรม หลักสูตรพระวิทยากรบรรยายธรรม และหลักสูตรพัฒนาสื่อออนไลน์ โดยมีเป้าหมายในการพัฒนาหลักสูตรต่างๆดังกล่าวให้สอดคล้องกับแนวทางของคณะสงฆ์ นโยบายบ้านเมือง และทันต่อยุคสมัย เพื่อใช้ในการสนองงานคณะสงฆ์ต่อไป.
พระราชกิจจาภรณ์ (เทอด ญาณวชิโร) ผู้ช่วยเจ้าอาวาสวัดสระเกศ ราชวรมหาวิหาร ในฐานะเลขานุการสำนักงานส่งเสริมคุณธรรม จริยธรรม และความมั่นคง แห่งสถาบันชาติ พระศาสนา พระมหากษัตริย์ กล่าวว่า พระพรหมสิทธิ (ธงชัย สุขญาโณ)
พระราชกิจจาภรณ์,วัดสระเกศ,หลักสูตรพระวิทยากร,ศาสนา,การศึกษา